Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 750

4. évfolyam Éves óraszám 111 óra, 87 óra a tananyag feldolgozására, új témák (testi-lelki egészség, városi és vidéki élet, vásárlás) bemutatására, 24 óra készségfejlesztésre. Cél A tanuló tudja magát kifejezni egyszerû mondatokban, köznapi helyzetekben; tudjon kérdezni, segítséget kérni, egyszerû párbeszédekben részt venni! Fejlesztési követelmények (feladatok, a fejlesztés érdekében elvégzendõ tanulói tevékenységek megnevezése) Tudjon kérésre, utasításra cselekvéssel válaszolni; egyszerû mondatokban megfogalmazott szövegbõl információt kiszûrni; néhány szóból álló mondatot elolvasni, lényegét megérteni, hallás után leírni! Tartalmak Az otthon, az iskola, a mindennapi élet, a célnyelvi országokhoz kapcsolódik az évfolyam anyaga, a témakörök 270 szó tanítását feltételezik. Kommunikációs szándékok: Információkérés, -adás; tetszés, nem tetszés kifejezése. Bocsánatkérés és arra reagálás; akarat, kívánság, képesség kifejezése; igenlõ vagy nemleges válasz; kérés, javaslat és arra reagálás; meghívás, kínálás és arra reagálás. Fogalomkörök Jelenidejûség (Vokalwechsel, trennbare Verben). Jövõidejûség (mit Präsens). Sich - Verben. Fõnévragozás (alany-, tárgy- és részeseset). Birtokos névmások (E/1., 2., T/1., 2.). Fejlesztési alapok Hallott szöveg értése: A tanuló megért – ismert nyelvi eszközökkel megfogalmazott rövid kérést, utasítást, arra cselekvéssel válaszol; – ismert nyelvi eszközökkel megfogalmazott rövid kérdést. Beszédkészség: A tanuló – egy szóval hiányos, egyszerû mondatban válaszol az ismert nyelvi eszközökkel megfogalmazott kérdésre; – ismert dolgokat megnevez; – néhány mondókát, verset, dalt reprodukál. Olvasott szöveg értése: A tanuló – felismeri a tanult szavak írott alakját, – ismert nyelvi eszközökkel megfogalmazott, néhány szóból álló mondatot megért; – ismert nyelvi elemekbõl álló egymondatos szövegben fontos információt megtalál. Íráskészség: A tanuló helyesen lemásol ismert szavakat. (Az idegen nyelvi követelményeket két évfolyamonként átlagosan 10%-kal csökkentették.) TÉMAKÖR: AZ ISKOLA Idõkeret 10 óra + 2 óra készségfejlesztés Cél A saját iskola és egy célnyelvi országban lévõ iskola bemutatása. (Bemutatás konkrét, átélt élmény, illetve olvasmányélmény alapján). Követelmény Beszámoló iskolai élményekrõl az iskola bemutatásával, érdeklõdés egy másik iskola iránt. A tanuló tudjon szóban és írásban iskolájáról kérdések alapján és összefüggõen beszélni, írni; kérjen információt egy idegen tanulótól az iskoláról (riportkészítés)! Szövegértési feladatok szóban (hanganyag, tanári elõadás alapján) és írásban (néma olvasás), ha a szöveg ismeretlen szót csak minimális mértékben tartalmaz. Tartalom Levélírás, beszámoló levélben az iskoláról, családról, a családtagok foglalkozásáról. A témakör szókincse, hozzávetõlegesen 40 új szó aktív tudása. Értékelés Önálló fogalmazás készítése – nem csupán reprodukció – 5-6 mondatban az iskoláról szóban és írásban, illetõleg különbözõ kérdéstípusok az iskolára vonatkozóan. Feltételek Térkép a német nyelvû országokról, különbözõ iskolák képei. A tanár által szerkesztett szöveg szövegértéshez, német gyermekdalok. TÉMAKÖR: HÁZ, LAKÁS Idõkeret 20 óra + 6 óra készségfejlesztés Cél Egymástól eltérõ jellegû hazai és célnyelvi országban lévõ házak, lakások bemutatása, megismerése. A városi és a vidéki ember élete. Követelmény Az egymástól eltérõ házak (pl. falusi és városi) leírása. A tanuló tudja kifejezni véleményét a házakkal, lakásokkal kapcsolatban (tetszik, nem tetszik), tudja õket fõbb vonásaikban összehasonlítani! Tartalom A már eddig megismert házak, lakások mellett beszélgetés a célnyelvi országok házairól, lakásairól, az ott élõ gyerekek körülményeirõl, életmódjáról. A témakörhöz 60 aktív szó ismerete szükséges. Értékelés A tanuló írja le, mutassa be saját lakását; alaprajz, kép alapján mutasson be egy lakást! Kérdések szerkesztése egy-egy kép alapján bemutatott lakáshoz. Feltételek Jellegzetes német (osztrák, svájci) házak, alpesi házak képei útikönyvekbõl, képeslapokról – egyéni és tanári gyûjtés alapján. Szövegértés nyomán egy ház alaprajzának lerajzolása, bemutatása. TÉMAKÖR: NÉP- ÉS ORSZÁGISMERET Idõkeret 20 óra + 2 óra készségfejlesztés Cél A különbözõ körülmények, földrajzi adottságok között élõ gyerekek környezetének közelebbi megismerése. (A NAT Az én világom címû témaköréhez kapcsolódó téma kibõvítése). Követelmény Alapfokú ismeret szerzése a célnyelven a célnyelvi országok sajátosságairól, földrajzi, történelmi, építészeti nevezetességeirõl az életkornak megfelelõ szinten. Tartalom Mindegyik célnyelvi országról alapfokú ismereteket szereznek a tanulók olvasmányok, szövegek feldolgozása során. Anyaggyûjtés a célországokról, és vetélkedõk rendezése. A szókincs sok az óraszámhoz, de a szavak nagy része a tanulók számára már ismert, hiszen sok nemzetközi szó van az országismereti anyagokban (pl. Zentrum, Hotel, Museum stb.). A témakör körülbelül 100 szó aktív tudását teszi szükségessé. Értékelés Az ellenõrzésben, értékelésben különösen törekedjünk a szövegértésre (ismeretlen szöveg értése), a szövegben elõfordulhat egy-két ismeretlen szó, de ez ne a szöveget meghatározó kulcsszó legyen! Feltételek Hanganyagok a szövegértéshez, térképek, várostérképek, útikönyvek, képeslapok. TÉMAKÖR: MINDENNAPI ÉLETÜNK Idõkeret 37 óra + 10 óra készségfejlesztés (Hivatalos ügyintézés – 8 óra; vásárlás, utazás, munka – 14 óra; A testilelki egészség – 15 óra). Cél A mindennapi életünkhöz tartozó élethelyzetek bemutatása. Követelmény Alapvetõ formanyomtatványok (bejelentõlap, levelezõlap, távirati ûrlap, csomagfeladó-szelvény) kitöltése. A leggyakoribb – elsõsorban a környezetvédelemre vonatkozó – feliratok megértése. Tartalom Foglalkozások megnevezése; vásárlás. Betegségek megnevezése. A mindennapi élethez ma már hozzá tartozó utazás, szállodai elhelyezés, a kirándulás, az utazás során található információk, az utazás során megismerhetõ legfontosabb fafajták, erdei állatok (a környezet). A szókincs 75 aktív szó ismerete. Értékelés A témakörben megismert közkeletû utasítások, információk megértésének ellenõrzése szóban és írásban. Feltételek Természetvédelmi, környezetvédelmi képek, néhány védett állat, madár képe. Prospektusok, ûrlapok, nyomtatványok. Értékelés Az évfolyam során a szóbeli és írásbeli értékelés egyaránt szükséges, de a kettõ egymáshoz való viszonya hozzávetõlegesen 1:3 legyen a szóbeliség javára! Feltétlenül figyelembe kell venni az értékeléskor (osztályozáskor) a tanulók aktivitását például a gyûjtõmunkában, a párbeszédek kezdeményezésében, illetve a tankönyvtõl való elszakadási törekvésekben, azaz a mindinkább produktívabbá váló nyelvtudást. Feltételek Az alapfelszerelésen kívül térképek a célnyelvi országokról, néhány nagyobb városról, nevezetességek képi bemutatása tanári válogatás és tanulói gyûjtés alapján. Szövegértésre alkalmas szövegek a tanár összeállítása alapján. Kapcsolatok Kapcsolat más tárgyakkal: az iskolai egészségfejlesztéssel, a fogyasztóvédelemmel, a környezetvédelemmel összefüggõ feladatok, kapcsolódás Európához.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes